OpenLLM-France/wikimedia huggingface dataset:
# Adriano Botelho de Vasconcelos

Adriano Botelho de Vasconcelos (Malange, Angola, 8 de setembre de 1955) és un poeta, escriptor i polític angolès. Dirigí els diaris Unidade e Luta (1974), Angolê, Artes e Letras (1984) i Maioria Falante(RJ). Fou comissari polític de les Forces Armades Populars d'Alliberament d'Angola (FAPLA) i agregat cultural a Portugal. En 2003 fou secretari general de la União dos Escritores Angolanos i va obtenir el Premi Sonangol de literatura per Tábua. A les eleccions legislatives d'Angola de 2008 fou elegit diputat pel MPLA.

## Obra

Fou autor dels llibres de poesias
* Vozes da Terra (1974),
* Vidas de Só Revoltar (1975),
* Células de Ilusão Armada (1983),
* Anamnese(1984),
* Emoções (1988),
* Abismos de Silêncio (1992),
* Tábua (2003),
* Olímias (2005),
* Luanary (2007).
Organitzà les següents antologies de contes
* Boneca de Pano (2005)
* Caçadores de Sonho (2005)
* Todos os Sonhos (2005)

## Referències

* ↑ Biografia al web de la Unió d'Escriptors
* ↑ Diputados analizan funcionamiento de la Biblioteca Municipal, ANGOP, 20 de maig de 2010
* ↑ Biografia a portaldaliteratura.com
# Castell de Vilagelans

El Castell de Vilagelans és un edifici de Gurb (Osona) declarat bé cultural d'interès nacional.

## Descripció

En aquest lloc hi hagué el castell de Vilagelans. Sobre ell es va aixecar un casal de planta quadrada amb torrelles al segle xvi, amb la capella de Santa Fe a la vora, de planta romànica tot i que molt transformada. L'any 1920 es construí un cos annex amb torre central.

## Història

Fortalesa. Documentat el 1012.
La família Vilagelans és documentada des del 999. Foren senyors del terme de Sant Llorenç de Munt. El 1012 l'arxilevita Seniofred llega "ipsa mea torre quod est in villa Igilanus" al bisbe de Vic. L'any 1059 va ser cedida a Ponç de Cabrera. Els senyors útils del castell foren els Vilagelans, que eren castlans del castell de Gurb.

## Referències

* 1 2 3 «Castell de Vilagelans». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2017].
# Gisella Azzi

Gisella Azzi (Como, Itàlia, 23 d'abril de 1912 - 24 de desembre de 2002) va ser una poetessa i escriptora italiana que va crear part de la seva obra en llengua llombarda.
Tot i que de jove s'havia graduat en piano al conservatori de Como i exercia com a professora de piano, va dedicar gran part de la seva vida a la llengua i a la literatura. Va publicar diverses antologies poètiques i va col·laborar amb televisions i ràdios locals i amb els diaris L'Ordine, La Provincia, Ul Tivan i la Rivista Como. També va ser fundadora i presidenta del Gruppo Letterario Àcàrya i fundadora de l'associació La Famiglia Comasca.
L'any 1995 va rebre el màxim reconeixement de la ciutat de Como, l'Abbondino d'oro.

## Obra

* 1957: Impressioni Comasche
* 1966: Canzunett al ciaar e al scuur
* 1968: Il mio fornitore di Brillanti
* 1968: Il Bottegone
* 1969: Il fiore nel bicchiere
* 1971: Vita col Duomo
* 1973: Il Furetto del Grattacielo
* 1974: Le indiscrezioni della Marietta
* 1982: I ponti d'oro
* 1984: Primavera in Gennaio
* 2003: L'Arz e la stela

## Referències

* ↑ «Azzi, Gisella, 1912-2002» (en anglès). OCLC, cop. 2020. [Consulta: 8 gener 2021].
* 1 2 3 «Àcàrya - Autori: Gisella Azzi». [Consulta: 8 gener 2021].
# Turpial del Brasil

El turpial del Brasil (Icterus jamacaii) és un ocell de la família dels ictèrids (Icteridae).

## Hàbitat i distribució

Habita boscos a prop de rius de les terres baixes de Brasil oriental.

## Referències

* ↑ «Turpial del Brasil». Cercaterm. TERMCAT, Centre de Terminologia. Rev. 20/01/2023(català)
# Austin Nichols

Austin Nichols (Ann Arbor, 24 d'abril de 1980) és un actor estatunidenc.

## Biografia

Tot i néixer a Michigan Nichols va créixer a Austin (Texas), fins que d'adolescent es va mudar a Los Angeles (Califòrnia) on va estudiar a l'institut i va cursar els seus estudis universitaris en art a la University of Southern California.
Les seves aparicions més comercials han estat a la pel·lícula El dia de demà i a la pel·lícula Wimbledon amb Kirsten Dunst. Altres actuacions han estat Glory Road i The Utopian Society. En televisió ha encarnat papers a sèries com CSI o la versió de Miami d'aquesta mateixa sèrie.
Nichols va representar els EUA en els campionats panamericans d'esquí aquàtic de l'any 1997.

## Filmografia

* 1999: Durango Kids com a Sammy
* 2002: Brace Face Brandi com a Matt
* 2003: The Utopian Society com a Justin Mathers
* 2004: El dia de demà (The Day After Tomorrow) com aJ.D.
* 2004: Wimbledon com aJake Hammond
* 2005: Thanks to Gravity com aAlex Ford
* 2006: Glory Road com aJerry Armstrong
* 2006: Lenexa, 1 Mile com aShane Bolin
* 2007: The House of Usher com aRoderick Usher
* 2010: Beautiful Boy
* 2015-2016: The Walking Dead
* 2021: Masquerade
# Abròcomes (sàtrapa)

Abròcomes (Abrocomas, Abrokómas Ἀβροκόμας) fou un sàtrapa persa del temps del rei Artaxerxes II de Pèrsia Memnon, que fou enviat amb un exèrcit de 300.000 homes per conquerir Egipte, però va haver de retornar per lluitar contra Cir el Jove que s'havia revoltat.
Aquest darrer va arribar a Tars mentre Abròcomes era a l'Eufrates i es va dirigir cap a Issos. Allí els mercenaris grecs, uns 400 hoplites, van desertar i es van unir a Cir. El sàtrapa no va defensar els passos i es va retirar per unir-se a les tropes del rei, limitant-se només a cremar les barques que podien ser usades per travessar el riu Eufrates; però no va arribar a temps per participar en la batalla de Cunaxa.
Després, junt amb Trithaustes i Farnabazos va intentar inultiment reconquerir Egipte.

## Referències

* ↑ «Abro'comas». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Conflicte de Cabinda

El conflicte de Cabinda és una insurrecció separatista armada protagonitzada pel Front d'Alliberament de l'Enclavament de Cabinda (FLEC), a la província de Cabinda, contra el govern estatal d'Angola. El conflicte va començar a la dècada dels 60, durant l'era colonial portuguesa. Entre les raons del conflicte armat hi ha el factor econòmic atès que Cabinda és un enclavament ric en petroli, magnesi, fosfats i posseeix boscos. A més, es pot afegir també el factor cultural, ja que el 90% de la població és francòfona.
Les arrels del conflicte remunten a l'era colonial portuguesa i a la posterior guerra civil, i té origen en l'exigència de la província ultramarina de Cabinda que hauria d'esdevenir una república independent. El FLEC inicialment va combatre entre els anys 1963 i 1974-1975 contra el govern colonial portuguès. Segons el FLEC, Cabinda mai ha format part integrant d'Angola i no hi posseeix lligams administratius, geogràfics o històrics. Així doncs, després de la Revolució dels Clavells a Portugal, Cabinda fou annexionada mitjançant el Tractat d'Alvor, signat a la regió de l'Algarve, al sud de Portugal, que va permetre la independència d'Angola.

## Vegeu també

* Guerra colonial portuguesa

## Referències

* ↑ http://www1.ci.uc.pt/cd25a/wikka.php?wakka=descon21
* ↑ http://www.globalsecurity.org/military/world/war/cabinda.htm

## Enllaços externs

* Texts de tots els acords de pau d'Angola
# Barbouria cubensis

Barbouria cubensis és una espècie de crustaci decàpode de la família Barbouriidae, pròpia del Carib.

## Morfologia

Fa 12 mm de llargària. Té el cos arquejat. Els ulls no es troben coberts dorsalment per la closca. Presenta colors brillants, des d'un viu color vermell i taronja fins a un groc pàl·lid i crema. Té nombroses taques blanques petites que, exposades a la llum, canvien del color crema fins a una tonalitat rogenca. Les antenes i potes són de color blanc. Els mascles i femelles adults són indistingibles a primera vista.

## Hàbitat

Viu en coves de pedra calcària i llacunes d'aigua dolça obertes a la llum solar.

## Distribució geogràfica

Es troba a Bermuda, les illes Turks i Caicos, les Bahames, les illes Caiman, Cuba i Jamaica.

## Referències

* ↑ von Martens, E., 1872. Ueber Cubanishe Crustacean nach den Sammlungen Dr. J. Gundlach's. Archiv für Naturgeschichte, 38:77-147, 256-258, plate 4: figures 1-8, plate 5: figures 9-15.
* ↑ uBio (anglès)
* 1 2 Anchialine Caves and Cave Fauna of the World Arxivat 2010-06-28 a Wayback Machine. (anglès)
* ↑ Hobbs, Horton H. III, 1978. The female of Barbouria cubensis (Von Martens) (Decapoda, Hippolytidae) with notes on a population in the Bahamas. Crustaceana, 35: 99-102, 3 figures. «Enllaç».
* ↑ Encyclopedia of Life (anglès)
* ↑ ARKive (anglès)
* ↑ ZipCodeZoo (anglès)
* ↑ Holthius, L.B., 1974. Subterranean Crustacea Decapoda Macrura collected by Mr. L. Botosaneanu during the 1973 Cuban-Roumanian biospeological expedition to Cuba. International Journal of Speleology, 6:231-242, 3 figures.
* ↑ Botosaneanu L. i L.B. Holthuis, 1970. Subterranean shrimps from Cuba (Crustacea Decapoda Natantia). Travaux de L'Institut de Spéologie, "Emile Racovitza," 9:121-133, 2 figures.
* ↑ Hart, C.W. Jr. i R.B. Manning, 1981. The cavernicolous caridean shrimps of Bermuda (Alpheidae, Hippolytidae, and Atyidae). Journal of Crustacean Biology, 1(3):441-456, 77 figures.
* ↑ Hobbs, H.H. Jr., H.H. Hobbs III i M.A. Daniels, 1977. A review of the troglobitic decapod crustaceans of the Americas. Smithsonian Contributions to Zoology, 244:1-183.
* ↑ Iliffe, T.M. (1996). "Barbouria cubensis." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 5 abril 2023]
* ↑ Distribución geográfica de Barbouria cubensis (von Martens, 1872)(Crustacea: Decapoda Natantia) en la provincia de Holguín, Cuba (castellà)

## Bibliografia

* Holthius, L.B., 1947. The Hippolytidae and Rhynchocinetidae collected by the Siboga and Shellius expedtions with remarks on other species. Part 9. A: The Decapoda of the Siboga Expedition. Sigboga-Expeditie, 39a:1-100, 15 figures.
* Jaume, M.L., 1954. Nota sobre Barbouria poeyi (Crustacea - Natantia). Circulares del Musea y Biblioteca de Zoologia de la Habana, 13(351):1500.

## Enllaços externs

* YouTube (anglès)
# Agoudim

Agoudim (àrab أخودم) és una comuna rural de la província de Midelt de la regió de Drâa-Tafilalet. Segons el cens de 2014 tenia una població total de 4.113 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Supervisor del tresor

Tresorer en jeroglífic :
El supervisor del tresor o tresorer reial a l'antic Egipte tenia el títol d' Imi-ra hetemet (Supervisor del Segell o de les coses segellades). El títol es coneix en aquesta forma des del final de l'Imperi Antic (al voltant de 2300 aC) A l'Imperi Mitjà (ca. 2000-1650 aC), era un alt càrrec i estava fora de la influència del djati després d'aquesta data.   Era el tresorer de la cort reial i controlava l'entrada de mercaderies emmagatzemades: no només aliments, sinó també matèries primeres i productes acabats. També estava al capdavant dels tallers del palau, i de vegades rebia el títol de cap de la casa del tresor. Com a administrador dels tresors reials era sovint l'encarregat de projecte importants.

## Regne Mitjà

* Bebi, més tard va ser nomenat djati, sota Mentuhotep II
* Kheti, sota Mentuhotep II
* Meketre, sota Mentuhotep II i després
* Ipi, sota Amenemhat I
* Rehuerdjersen, sota Amenemhat I o posterior
* Sobekhotep, sota Sesostris I, any 22
* Mentuhotep, sota Sesostris I
* Merykau, sota Amenemhat I
* Siese, sota Amenemhat I
* Senankh, sota Sesostris III
* Sobekemhat més tard va ser nomenat djati, sota Sesostris III
* Ikhernofret, sota Sesostris III
* Senebsumai, Dinastia XIII
* Senebi, Dinastia XIII
* Amenhotep, Dinastia XIII

## Imperi Nou

* Nehsi, sota Hatshepsut
* Tay, sota Hatshepsut
* Senneferi
* Meryre, a Amenhotep III
* Ptahmosis, sota Amenhotep III, després de l'any 30
* Nebiot, sota Ramsès II
* Amenmose, sota Ramsès II
* Panehesy, sota Ramsès II
* Suty, sota Ramsès II
* Pay-ten-hab, sota Ramsès II
* Amenemone, sota Ramsès II
* Iarsu, sota Seti II

## Període Tardà

* Udjahorresnet, sota Cambises II i Darios I

## Bibliografia

* Stephen Quirke: Titles and bureaux of Egypt 1850-1700 BC, Londres 2004 p. 48-49 ISBN 0-9547218-0-2
# Gheranda Samhita

Gheranda Samhita (Sanskrit gheraṇḍasaṁImpacteā घेरंडसंहिता) significa “Gheranda la col·lecció” és un dels tres textos clàssics del hatha ioga (juntament amb el Hatha Ioga Pradipika i el Shiva Samhita). D'autor desconegut és un text tardà de segle 17, considerat el més enciclopèdic dels tres textos clàssics.
Gheranda Samhita és un manual de ioga on Gheranda instrueix a Chanda Kapali. A diferència d'altres textos del hatha ioga, el Gheranda Samhita parla de set camins del ioga:
* Shatkarma per purificar
* Asana per enfortir
* Mudra per regular
* Pratyahara per calmar (mitjançant la interiorització dels sentits tot retirant l'atenció dels objectes sensorials externs)
* Pranaiama per la claredat
* Dhyana per la percepció
* Samādhi per l'aïllament
El text segueix aquesta divisió en set capítols. A diferència del Ioga Sūtras de Patañjali que descriu un vuité camí. Afegeix el dharanales i no es consideren independents les regles morals yama i niyama. Les estrofes finals ensenyen mètodes diferents per assolir el samadhi als descrits per Patanjali. Exposa que existeixen tantes asanes com espècies d'animals. Segons el text, el déu xiva va ensenyar com a mínim 8.400.00 postures de les quals 84 són importants. Al text se'n descriuen 32. El text se centra en el ṣunṭkarmas (shatkarma), per això és utilitzat per descriure el ghatastha ioga.

## Referències

* ↑ «els estadis del yoga (1)». [Consulta: 24 abril 2015].
* ↑ Feuerstein, Georg. La tradición del yoga. Historia, literatura, filosofía y pràctica. Herde, 2013. ISBN 978-84-254-2743-5.
* Bahadur, Rai i Srisa Chandra Vasu. 1914-15 El Gheranda Samhita (font)

## Enllaços externs

* Versió, interpretació i traducció a espanyol, Dr. Fernando Estévez Griego (PDF)
* Traducció i commentari per Rai Bahadur Srisa Chandra Vasu, K. Pattabhi Jois Escola (PDF) (resum)
# Procés oxo

El procés oxo és un procediment industrial per a l'obtenció d'aldehids a partir d'alquens mitjançant la reacció d’hidroformilació.
Aquest procés consisteix en el tractament d’alquens amb gas de síntesi (una mescla de monòxid de carboni i hidrogen, en presència de catalitzadors de cobalt, a alta temperatura i a pressió, que origina mescles d’aldehids i isòmers. El catalitzador actiu del procés és el tetracarbonilhidrurocobalt(I) ${\ce {[CoH(CO)4]}}$, format en el si de la reacció a partir de qualsevol sal de cobalt soluble en el medi. El procés oxo és emprat també per a la síntesi d’alcohols mitjançant la hidrogenació catalítica dels aldehids formats inicialment. Una gran varietat d’aldehids i alcohols de cadena llarga són produïts actualment per aquest mètode.

## Història

L'empresa alemanya Ruhrchemie, fundada l'abril de 1928, començà la producció de fertilitzants el 1929 a Holten. L'any 1934 van entrar en funcionament les primeres instal·lacions per a la producció d'hidrocarburs líquids mitjançant el procés Fischer-Tropsch. El 1938 el químic Otto Roelen (1897–1993) descobrí el procés d'hidroformilació per casualitat, durant un intent de retornar al procés l'etilè produït per la reacció de Fischer-Tropsch.
Durant els experiments en què tant etilè com amoníac es van alimentar al procés Fischer-Tropsch, Roelen observà la deposició de propionaldimina, un producte de condensació d'amoníac i propionaldehid. A diferència d'altres investigadors de la zona, atribuí la formació de propionaldehid a una reacció separada que depenia de l'addició d'etilè al procés, no només com a reacció secundària de la síntesi de Fischer-Tropsch. Com a catalitzador utilitzà una barreja que contenia cobalt, tori i òxid de magnesi que s'utilitzava habitualment per a la síntesi de Fischer-Tropsch. No obstant això, més tard trobà que moltes altres sals de cobalt eren adequades com a precursors de catalitzadors i especulà que l'hidrur de carbonil de cobalt era l'espècie catalíticament activa. Després del primer intent d'optimitzar la reacció cap a la síntesi d'aldehids, Roelen presentà una sol·licitud de patent per a l'anomenada "síntesi oxo" (hidroformilació) a finals de 1938.

## Referències

* ↑ «Procés oxo». Gran Enciclopèdia Catalana. Barcelona: Grup Enciclopèdia Catalana.
* 1 2 Frey, Guido D. «75 Years of oxo synthesis – The success story of a discovery at the OXEA Site Ruhrchemie» (en anglès). Journal of Organometallic Chemistry, 754, 01-03-2014, pàg. 5–7. DOI: 10.1016/j.jorganchem.2013.12.023.
# Turó de Coma Calent

El Turó de Coma Calent és una muntanya de 1.483 metres que es troba al municipi de Castellar de n'Hug, a la comarca catalana del Berguedà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Barbus erubescens

Barbus erubescens és una espècie de peix cipriniforme de la família dels ciprínids.

## Morfologia

Els mascles poden assolir els 9,5 cm de longitud total.

## Distribució geogràfica

Es troba a Sud-àfrica.

## Referències

* ↑ Cuvier G. 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2. i-xviii + 1-532.
* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Skelton, P.H., 1993. A complete guide to the freshwater fishes of southern Africa. Southern Book Publishers. 388 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Golf de Tadjoura

El golf de Tadjoura o de Tadjourah, també de Tadjurah o de Tadjura (àrab: خليج تجرة, ẖalīj Tajura) és un golf de la costa de l'oceà Índic entre el golf d'Aden a l'est i la mar Roja a l'oest, en territori de Djibouti.
Els ports principals són: Tadjoura, que li dona nom, Obock i Djibouti.
L'amplada és de 44 km i l'accés nord-nord-est es troba al Ras Bir i fins al Ras Djibouti al sud-sud-oest es va fent estret per agafar l'aspecte d'un fiord format per altures coral·líferes i acaba en una badia fonda coneguda con Goubbet Kharab (golf de la Desolació o Golf Desert) en mig d'un terreny volcànic. La costa septentrional mesura uns 100 km en línia recta mentre la meridional només 60.
Geològicament el golf abraçava antigament fins al llac Assal que ara es troba a uns 180 metres sota el nivell de la mar. A l'entrada del golf hi ha les illes Moucha.

## Referències

* Faurot, Voyage au golfe de Tadjoura, París 1888
* Sur les sédiments quaternaires de l'île de Karamane et du golfe de Tadjoura, Butlletí de la societat geològica de França, 1888
# Probe de Bizanci

Probe (en grec antic: Πρόβος) mort l'any 306, va ser bisbe de Bizanci durant 12 anys, del 293 al 306. Va succeir Rufí I.
Era fill de Domeci, que també havia estat bisbe de Bizanci, i germà de Metròfanes, que el va succeir.

## Referències

* ↑ «Probus» (en anglès). Ecumenic Patriarchate of Constantinople. [Consulta: 24 juny 2023].
# Turó de Coll Prunera

El Turó de Coll Prunera és una muntanya de 889 metres que es troba entre els municipis de Mura, a la comarca del Bages i de Matadepera, a la comarca del Vallès Occidental.
# Canon RF 50mm f/1.2L USM

El Canon RF 50mm f/1.2L USM és un objectiu fix normal de la sèrie L amb muntura Canon RF.
Aquest, va ser anunciat per Canon el 5 de setembre de 2018, amb un preu de venda suggerit d'uns 2.299$.
Aquest objectiu s'utilitza sobretot per fotografia de retrat i producte de mida petita.
El 2019, aquest objectiu va guanyar el premi de Technical Image Press Association (TIPA) com a millor objectiu fix i normal per a càmeres sense mirall.

## Característiques

Les seves característiques més destacades són:
* Distància focal: 50mm
* Obertura: f/1.2 - 16
* Motor d'enfocament: USM (Motor d'enfocament ultrasònic, ràpid i silenciós)
* Distància mínima d'enfocament: 40cm
* Rosca de 77mm
* Distorsió òptica de -0,21% (tipus barril).
* L'ombrejat de les cantonades és molt extrem a f/1.2 i format RAW (sense correcció) amb més de 3 passes de llum, el seu mínim es troba a f/5.6 amb una mica més de 0,6 passes. Un cop corregit per software, l'ombrejat a les cantonades és de gairebé un pas i mig de llum a f/1.2 i a f/5.6 de 0,27 passes.
* La millor qualitat òptica al centre es troba a f/2. Mentre que a les cantonades la millor qualitat es troba entre f/4 i f/5.6.

## Construcció

* La muntura i l'interior són metàl·lics, mentre que la resta de parts són de plàstic.
* El diafragma consta de 10 fulles, i les 15 lents de l'objectiu estan distribuïdes en 9 grups.
* Consta de dos lents de fluorita (per resistir la brutícia i taques), de tres lents asfèriques, una lent d'ultra baixa dispersió i un revestiment d'esfera d'aire (ajuda a reduir els efectes fantasma).

## Accessoris compatibles

* Tapa E-77 II
* Parasol ES-83
* Filtres de 77mm
* Tapa posterior RF
* Funda LP1319

## Objectius similars amb muntura Canon RF

* Canon RF 50mm f/1.8 STM
* 7artisans 50mm f/1.05
* Meike 50mm f/1.2
* Samyang 50mm T1.5

## Referències

* 1 2 «Canon RF 50mm F1.2L USM Specs» (en anglès). Dpreview.
* 1 2 «Canon 50mm f/1.2L» (en anglès). Kenrockwell.
* ↑ «Premios TIPA World Awards 2019» (en castellà). Revista FV.
* 1 2 3 «Canon RF 50mm f/1.2 USM L - Review / Test Report - Analysis» (en anglès). Optical limits. Arxivat de l'original el 2023-03-01. [Consulta: 1r març 2023].
* ↑ «Objetivo Canon RF 50mm F1.2L USM» (en castellà). Canon store.
* ↑ «Canon RF 50mm F1.8 STM Specs» (en anglès). Dpreview.
* ↑ «50mm f/1.05 Full-frame lens for E/L/R/Z» (en anglès). 7artisans.
* ↑ «Meike 50mm F1.2: un objetivo para conquistar la noche a un precio muy económico» (en castellà). Xataka foto.
* ↑ «Samyang 50mm t/1.5 VDSLR MK2» (en castellà). De camaras.
# Barbodes colemani

Barbodes colemani és una espècie de peix cipriniforme de la família dels ciprínids que es troba a Tailàndia.

## Referències

* ↑ FishBase (anglès)

## Bibliografia

* Chen, X.Y., J.X. Yang i Y.R. Chen, 1999. A review of the cyprinoid fish genus Barbodes Bleeker, 1859, from Yunnan, China, with description of two new species. Zool. Stud. 38(1):82-88.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Abánades

Abánades és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 | 2006 | 2007 |
| 128 | 125 | 114 | 107 | 97 | 94 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
* ↑ INE 2007
# Constantino Jesús Noya

Constantino Jesús Noya fou un futbolista bolivià de la dècada de 1930.
Participà amb la selecció boliviana de futbol a la Copa del Món de futbol de 1930, però no arribà a debutar amb la selecció. Pel que fa a clubs, defensà els colors de l'Oruro Royal.

## Referències

* ↑ World Football Stats
* ↑ Constantino Jesús Noya Fitxa i estadístiques a la FIFA